Coba jelasin Gambaran keseluruhan dari Gegar Vaganza (musim 7) dalam bahasa melayu dong

Mengangkat tema Dimensi Berbeza Gegar Vaganza 2020 (Mara Suara Membara) pada skala Norma Baharu, musim ketujuh kali ini akan berlangsung mengikut prosedur operasi standard (SOP) yang ditetapkan oleh kerajaan berikutan negara masih di bawah Perintah Kawalan Pergerakan Pemulihan (PKPP) akibat penularan pandemik COVID-19 di Malaysia. Dengan pelbagai perubahan dilaksanakan demi mematuhi syarat dan garis panduan SOP yang ditetapkan oleh kerajaan antaranya dengan penganjuran konsert mingguan dalam skala kecil dengan jumlah penonton yang sedikit. Manakala, Pada 18 Oktober 2020 pada masa itu Konsert Gegar Vaganza telah memasuki minggu kedua dan kerajaan telahpun melaksanakan Perintah Kawalan Pergerakan Bersyarat (PKPB) di Wilayah Persekutuan Kuala Lumpur, Putrajaya dan Selangor ini kerana terdapat peningkatan kes positif COVID-19 di negara ini dengan langkah itu pengajuran konsert Gegar Vaganza diteruskan tetapi tanpa penonton.

Dua anugerah khas akan diumumkan setiap minggu iaitu Anugerah Digi Next Level dan Bintang Cuckoo Healthy Home. Anugerah Digi Next Level akan diundi oleh peminat-peminat para peserta melalui undian Online di laman web Astro Gempak pada laman sesawang www.gempak.com/gegarvaganza di setiap konsert dan diumumkan oleh Nabil dan Jihan pada awal rancangan dan Peserta yang mendapat undian tertinggi akan diumumkan pada konsert minggu berikutnya. Manakala, kategori Bintang Cuckoo Healthy Home akan diundi oleh peminat - peminat para peserta dengan cara anda boleh mengundi dimana boleh membuat ciapan di aplikasi Twitter di akaun Twitter anda sendiri dengan menggunakan hashtag #namabintangGV dan #cuckoohealthyhome sebanyak mungkin dan mana yang mempunyai ciapan tertinggi maka artis tersebut sebagai pemenang. Pemenang akan diumumkan oleh Nabil dan Jihan diakhir rancangan sebelum segmen Ada Lagu Ada Lagi.

Satu anugerah khas baharu diumumkan mulai minggu ke-5 iaitu Anugerah Bintang Paling Power Meow. Kriteria pemenang terpilih ialah juara mingguan yakni mendapat kedudukan tertinggi pada minggu tersebut yang diumumkan pada segmen Ada Lagu Ada Lagi pada akhir rancangan.

Menjelang konsert separuh akhir, 7 peserta layak ke konsert akhir sekaligus tiada penyingkiran.